stanford-oval/wikipedia huggingface dataset:
גמבוזאים
משפחות

דגליליים (Aplocheilidae)
Nothobranchiidae
ריבוליים (Rivulidae)
Profundulidae
גּוּדֵאָתִיִּים (Goodeidae)
Fundulidae
Valenciidae
נאוויתיים (Cyprinodontidae)
ארבע עיניים (Anablepidae)
גמבוזיים (Poeciliidae)
ראו גם

גידול דגי נוי
קורידורס
דגי נוי
גורמי פנינה
דינה שור

| --- | --- |

 לידה:  29 בפברואר 1916 Winchester, טנסי, ארצות הברית 
 פטירה:  24 בפברואר 1994 (בגיל 77) בוורלי הילס, קליפורניה, ארצות הברית 
 מקום קבורה:  בית הקברות פורסט לוון 
 מוקד פעילות:  ארצות הברית 
 תקופת הפעילות:  מ-1937 
 מקום לימודים:  אוניברסיטת ואנדרבילט, תיכון יום-פוג 
 סוגה:  ג'אז 
 שפה מועדפת:  אנגלית 
 חברת תקליטים:  קפיטול רקורדס 
 בן או בת זוג:  ג'ורג' מונטגומרי (1943–1963) 
 צאצאים:  Melissa Montgomery 
 מספר צאצאים:  2 
 פרסים והוקרה:  פרס פיבודי  גביע הכסף לנשות השנה של לוס אנג'לס טיימס  היכל התהילה של עולם הגולף  כוכב בשדרת הכוכבים בהוליווד 
 dinahshorefanclub.com
 פרופיל ב-IMDb
 
דינה שוֹר (באנגלית: Dinah Shore;‏ 29 בפברואר 1916 – 24 בפברואר 1994) הייתה זמרת יהודייה-אמריקאית מובילה בשנות הארבעים ומנחת תוכניות אירוח ומוזיקה בטלוויזיה בשנות החמישים, השישים והשבעים והמשיכה להנחות תוכניות עד 1994. ב-1944 שיחקה ושרה בסרט אל הנשק לצידו של דני קיי.
20 שירים בביצועה צעדו במצעד הפזמונים של בילבורד לאורך שנות ה-40 וה-50 וארבעה מתוכם הגיעו למקום הראשון. להיטה הגדול ביותר היה "Buttons And Bows", משנת 1948, ששהה 10 שבועות בראש המצעד.
זכתה בשישה פרסי אמי. המגזין TV Guide דירג אותה במקום ה-16 בין כוכבי הטלוויזיה של כל הזמנים.
ב-1994 נפטרה שור מסרטן השחלות.
דונבאס (הוקי קרח)

מועדון ההוקי קרח דונבאס (באוקראינית: Хокейний Клуб Донбас; ברוסית: Хоккейный Клуб Донбасс) הוא מועדון הוקי קרח אוקראיני מהעיר דרוז'קיבקה, המשחק כיום בליגת העל האוקראינית בהוקי קרח ובליגת האלופות בהוקי קרח. הקבוצה ייצגה את העיר דונצק משנת הקמתה בשנת 2005 ועד קיץ 2014, כשבעקבות מלחמת האזרחים באוקראינה והקמת הרפובליקה העממית של דונצק, נאלצה לעבור לעיר דרוז'קיבקה, שבגבול המזרחי של מחוז דונצק.
היסטוריה

דונבאס זכתה 8 פעמים באליפות אוקראינה (2011, 2012, 2013, 2016, 2017, 2018, 2019, 2021). בעבר התמודדה במשך שתי עונות בליגת ההוקי הקונטיננטלית (KHL) בעונות 2012/13 ו-2013/14 והייתה הנציגה האוקראינית היחידה בטורניר. בשל המלחמה בדונבאס, הקבוצה לא התמודדה בעונת 2014/2015 בליגת KHL ומעתה ואילך התמודדה באליפות האוקראינית. בוריס קולסניקוב, איש עסקים ומדינאי אוקראיני רכש את הקבוצה ב-2010 ומאז ועד 2014 הייתה למועדון ההוקי קרח המוצלח ביותר באוקראינה. הקבוצה קיבלה את שמה בשל המיקום הגאוגרפי שלה, בלב ליבו של אגן הדונייץ (דונבאס).
המועדון נוסד בשנת 2005 כמועדון ההוקי קולביקו-דונייצק ונטל חלק באליפות אוקראינה. כעבור שלוש שנים בליגת המשנה הקבוצה העפילה לליגת העל האוקראינית. הקבוצה זכתה בתואר הלאומי הראשון שלה בעונת 2011, לאחר שזכתה באליפות אוקראינה. הקבוצה זכתה גם בעונת 13–2012 בגביע היבשתי של IIHF והפכה לקבוצה הראשונה מאוקראינה לעשות זאת. לאחר עונת 2010/11, דונבאס התפצלה לשני מועדונים ולצדה הוקמה קבוצת דונבאס-2, שהתמודדה בליגות הנמוכות באוקראינה. דונבאס-2 זכתה בתואר האליפות הראשון בשנת 2012 בליגת ההוקי המקצוענית של אוקראינה ובתואר האליפות השני שלה בעונה הבאה.
בעונת 2011 השתתפה בליגת VHL ובעונת 2012 נטלה חלק גם בליגת KHL. אך מאז משבר אוקראינה חזרה להתמודד בליגה האוקראינית ולהוות למועדון ההוקי המוצלח ביותר בה. בעונת 2020 לא הצליחה לזכות באליפות, ברם חזרה לזכות באליפות בעונת 2021 והבטיחה השתתפותה בליגת האלופות בהוקי קרח לראשונה בתולדותיה.
תארים

אליפות אוקראינה בהוקי קרח (8): 2011, 2012, 2013, 2016, 2017, 2018, 2019, 2021
הגביע הקונטיננטלי (1): 2012/13
גביע דונבאס (4): 2013, 2015, 2016, 2017
אליפות ליגה 1 (1): 2005
אליפות טורניר טופולצ'אני (1): 2011
אלופת טורניר זבוייניק: (1): 2013
הערות שוליים

↑  "Donbass dethrones Dragons". Iihf.com. אורכב מ-המקור ב-16 בינואר 2013. נבדק ב-2014-02-13. {{cite web}}:  (עזרה)
↑  "В чемпионате Украины хоккейный клуб "Донбасс" будет представлен фарм-клубом". HC Donbass.
גמבוזיה מצויה

| גמבוזיה מצויה |
| --- | --- |
 נקבת גמבוזיה מצויה בעלת כתם היריון בולט בצד הבטן
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: גמבוזאים
משפחה:: גמבוזיים
סוג:: גמבוזיה
מין:: גמבוזיה מצויה
שם מדעי
 Gambusia affinis ‏ברד וז'ראר, 1854

גמבוזיה מצויה (שם מדעי: Gambusia affinis, בקיצור: G. affinis), הוא מין של דג טורף, השייך לסוג גמבוזיה, שמוצאו מדרום ארצות הברית וצפון מקסיקו, ואשר ניזון מאצות, צמחים, חסרי חוליות שונים דוגמת חרקי מים ואף דגים קטנים אחרים.
הוא משמש כמשמיד זחלים יעיל מאוד של יתושים בכלל ומהסוג אנופלס, המעביר את טפילי המלריה בפרט, ומכונה גם דג יתוש (Mosquitofish). למעשה למטרה זו בדיוק הביא האדם את הגמבוזיה המצויה לחלקי עולם שונים וכך בשנת 1926 הובא הדג גם לישראל על ידי פרופסור ישראל קליגלר באישור הבריטים, אשר השתמשו בו כאחד מאמצעי הלוחמה הביולוגית ביתושי האנופלס. כיום, תפוצתו בארץ היא רבה והוא מאכלס את רוב מערכות המים המתוקים של ישראל – כולל הכנרת, למעט מערכת עינות צוקים, הנמצאת בנווה מדבר בצפון מערב ים המלח, ומקווי מים ונחלים בהם זורמים מים רק בעונה הגשומה.
בישראל יש מיני דגים מקומיים, דוגמת אמנון מצוי, שעשויים למלא את תפקידו האקולוגי של הגמבוזיה (אף שלא בהתאמה מלאה). מינים אלו נוטלים חלק במאמצים למגר את אוכלוסיית היתושים מפיצי המחלות באמצעות הדברה ביולוגית שמקורה מקומי.
כיום לדג זה תפוצה כמעט כלל עולמית, והוא נחשב למין פולש במקומות רבים.
תיאור

אצל הגמבוזיה המצויה מתבלטת דו צורתיות זוויגית. הזכר (5 ס"מ) תמיד קטן יותר מן הנקבה ויש לו איבר הזדווגות שקרוי גונופודיום (Gonopodium), שהתפתח מסנפיר השת וקרניו הקדמיות חזקות יותר והן משמשות מכשיר להעברת תאי הזרע לנקבה בשעת ההזדווגות. לצורך כך לזכר שרירים מיוחדים המאפשרים את כיפופו של הגונופודיום הצידה ולפנים. הנקבה (7 ס"מ) גדולה יותר וכרסה המנופחת על פי רוב, מרוב הביצים שבתוכה, מזדקרת לעין. בעונת הרבייה אפשר להבחין אצלה ברקמה שחורה של קרום צפק פנים הבטן, הנשקפת דרך דפנות הגוף. כתם כהה זה מכונה כתם ההיריון. לאחר שחיית חיזור מיוחדת, שבמהלכה רודף הזכר אחר הנקבה, מתבצעת ההפריה. הזכר מתקרב אל הנקבה מן הצד ותוך תנועת כיפוף של הגונופדיום, הוא נוגע בפתח המין הנקבי ומעביר לתוך צינור הביצים שלה את תאי הזרע. הביצים מופרות בהפריה פנימית בתוך גוף הנקבה אשר משריצה 60-50 דגיגים חיים (בניגוד לשאר דגי ישראל המטילים ביצים). מסתבר שההשרצת ולדות חיים, המסוגלים מיד עם היוולדם לצוד בעצמם את טרפם וכן עמידותם בתנאי קיום קשים, סייעו בידם להתחרות בדגים מקומיים ולהעמיד אוכלוסיות גדולות.
יעילותה של הגמבוזיה המצויה בטיהור מקווי מים מזחלי היתושים המקננים בהם נובעת מן הגורמים הבאים:
כושר הרבייה של G.affinis גבוה מאוד. הבשלת הביצים נמשכת כחודש ימים בהתאם לתנאים הסביבתיים כמו טמפרטורה והמצאות מזון. בכל השרצה מושרצים עד כמה עשרות דגיגים אשר, בתנאים אידיאליים, מגיעים לבגרות מינית תוך חודשיים. לגמבוזיה עונת רבייה ארוכה הנמשכת לאורך כל חודשי האביב והקיץ. כמו כן, תאי הזרע נשמרים בצינור הביצים של הנקבה במשך תקופה של כחצי שנה ולאחר שהנקבה מתמלאת שוב בביצים, תאי הזרע האלה מפרים גם אותן והנקבה מסוגלת להשריץ פעמיים או יותר ללא כל הפריה נוספת.
השלבים הרגישים ביותר לזיהום מים בחיי הדג הם הביצים והדגיגים הבוקעים מהן. אצל הגמבוזיה, העוברים מתפתחים בגוף הנקבה ומושרצים למים כשהם כבר חסונים ועצמאיים.
דגי G.affinis הם טורפים המוצאים את מזונם בשטח הפנים של המים בניגוד לדגים טורפים אחרים הניזונים מדגים קטנים יותר בגוף המים או נוברים בקרקעית בחפשם אחר מזון.
המורפולוגיה המיוחדת של ראשם השטוח והלסתות עם מפתח הפה העילי מאפשרת להם ללקט זחלים מפני המים תוך כדי שחייה כשגופם במצב מאוזן.
גופם הצר מאפשר להם להגיע אל תוך סבך צמחייה צפופה ואל שולי הבריכות בהם המים רדודים מאוד ואלו הם בדיוק המקומות בהם מתרכזים זחלי היתושים.
כל פרט של G.affinis מסוגל לבלוע כמות גדולה מאוד של זחלי יתושים (למעלה מ-200) במשך יממה אחת.
דגי G.affinis ידועים כדגים שמסתגלים בקלות לבתי גידול שונים ולתנאי סביבה משתנים, הם סובלים רמת מליחות של עד 2% וחיים בטווח טמפרטורות רחב למדי. כמו כן הם יכולים לשרוד במים בעלי עומס אורגני מסוים ובעקת חמצן ואף מגלים עמידות במידה מסוימת כלפי מספר קוטלי חרקים.
הערות שוליים

↑  גמבוזיה מצויה באתר הרשימה האדומה של IUCN
1 2 3  מתוך המלריה והדברתה בישראל, הוצאת דפוס רפאל חיים הכהן בע"מ, מאת צבי סליטרניק, ירושלים, 1966, עמ' 133.
1 2  מתוך מדריך הדגים של ישראל, הוצאת כתר, מאת דני גולני ודוד דרום, ירושלים, מהדורה רביעית 2006, עמ' 242.
| --- | --- |
בקרת זהויות :  NLI: 987007558071005171  LCCN: sh85052918
גוניונדז

| --- | --- |
סמל גוניונדזסמל גוניונדז

 מדינה:  פולין פולין
 פרובינציה:  פודלסיה פודלסיה
 שטח:  4.28 קמ"ר
 אוכלוסייה:  ‏
  ‑ בעיירה:  1,785 (31 במרץ 2021)
 קואורדינטות:  53°29′21″N 22°44′16″E﻿ / ﻿53.489166666667°N 22.737777777778°E﻿ / 53.489166666667; 22.737777777778 
 אזור זמן:  UTC+1
 http://goniadz.pl/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיגוניונדז(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיגוניונדז(למפת פרובינציית פודלסיה רגילה) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לו. ורמיה-מזוריה בלארוס ליטא מזוביהגוניונדז(למפת פרובינציית פודלסיה מוגדלת) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לובלין ורמיה-מזוריה בלארוס ליטא מזוביהגוניונדז  he tabBackground:;tabBorder:#aaa;defaultTab:0;
 
גוניונדז (בפולנית: Goniądz; בבלארוסית: Го́нёндз Gónëndz; בגרמנית: Gonionds) היא עיירה השוכנת על גדות הבייבז'ה, (אנ') מיובלי הנרב, במחוז מונקי שבפרובינציית פודלסיה בצפון-מזרח פולין. 63 קילומטרים מצפון-מזרח לביאליסטוק.
היסטוריה

לראשונה מוזכר יישוב בגוניונדז, במאה ה-14 (1358), ב-1382 הוענק האזור בידי דוכסי מאזוביה לאבירי המסדר הטבטוני, ונרכש מהם בחזרה כעבור עשרים שנה ב-1402. במקביל נמכר השטח לדוכס ליטא והדבר הוביל למחלוקת על השטח בין ממלכת פולין והדוכסות הגדולה של ליטא. בהמשך הייתה העיר נחלתם של הנסיכים לבית רדזיוויל וקיבלה זכויות עיר במחצית המאה ה-16 (1547). ב-1571 עברה העיר לידי זיגמונט השני אוגוסט, מלך פולין.
במאה ה-16 נחנך נמל סחורות על גדות הבייבז'ה, דרכו ייצאו סחורות לפרוסיה המזרחית, וכלכלת העיר התפתחה ושגשגה. לקראת סוף המאה פעלו בעיר שבע טחנות קמח וכמה מבשלות בירה. תקופת שגשוג כלכלי זה נקטעה בשתי מכות אנושות שהונחתו על העיר בזו אחר זו: הפלישה השוודית באמצע המאה ה-17 ומלחמת הצפון בראשית המאה ה-18. המלחמות הרסו רבים מבתי העיירה ודלדלו את האוכלוסייה, ואם לא די בכך, פרצה בעיר ב-1710 שרפה גדולה ובעקבותיה גם מגפה, ועברו שנים רבות עד לשיקומה.
חלוקת פולין השלישית, ב-1795, סיפחה את האזור לפרוסיה, וכעבור 12 שנה (1807) הועבר בחוזה טילזיט לידי האימפריה הרוסית. סלילת דרכי תעבורה, שיקום הנמל והקמת מסילת הברזל באמצע המאה ה-19 חידשו את פריחתה הדמוגרפית והכלכלית של העיר.
ב-1878 נמנו בעיר 2,943 תושבים, מהם 1880 יהודים ו-1,056 קתולים.
במלחמת העולם הראשונה (1915–1918) הייתה העיר תחת כיבוש גרמני, גם לאחר תום המלחמה לא היה מעמדה ברור והיא שבה ונכבשה בידי צבאות מקומיים עד להכללתה ב-1920 בתחומי פולין העצמאית.
בעקבות המלחמה התמעט חלקה היחסי של האוכלוסייה היהודית בגוניונדז, ב-1921 נמנו בעיר 2,642 תושבים, 1506 מהם קתולים ו-1135 יהודים.
בראשית מלחמת העולם השנייה ובהתאם להסכם ריבנטרופ–מולוטוב נפלה העיר לשלטון סובייטי, עד כיבושה ביוני 1941 בידי גרמניה הנאצית. בקיץ 1944 נכבש השטח מחדש בידי הצבא האדום.
יהודי גונדיונז > רבני העיר

רבי פנחס ליב ב"ר טוביה קמינצקי
רבי גדליה הכהן קמינצקי (עד פטירתו ב-1907)
רבי צבי הירש וולף (עד 1924)
רבי ישראל שלומוביץ' מחבר 'בית ישראל' וראש הישיבה בעיר. רבה האחרון של גונדיונז' עד השואה
לקריאה נוספת

רחל גרוסבאום-פסטרנק, "גוֹנִיוֹנְדְז, נפת ביאליסטוק, מחוז ביאליסטוק", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 195–198.
הערות שוליים

↑  לפי מקור אחר: ב-12 בינואר 1945.
| --- | --- |
בקרת זהויות :  NLI: 987007535821305171  BnF: cb160146286 (data)  GND: 4496205-8  LCCN: n98066053  NKC: ge1105394  VIAF: 132707564   WorldCat (עם VIAF): 132707564 
שרידי בית הקברות היהודי בגוניונדז
ד'תמ"ב

ד'תמ"ב (4442)  היא שנה עברית  אשר  החלה ביום א' בתשרי, אור ל-19 בספטמבר 681 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 682. שנה מסוג הכז, איננה מעוברת, ואורכה 354 ימים. זו שנה רביעית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'תמ"ו

ד'תמ"ו (4446)  היא שנה עברית  אשר  החלה ביום א' בתשרי, אור ל-4 בספטמבר 685 (לפי הלוח היוליאני, שהיה נהוג אז), והסתיימה ביום כ"ט באלול, 23 בספטמבר 686. שנה מסוג בשז, היא מעוברת, ואורכה 385 ימים. זו שנה ראשונה לשמיטה.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דוטסי באוש

דוטסי באוש (באנגלית: Dotsie Bausch;‏ 6 במרץ 1973) היא רוכבת אופניים אמריקאית לשעבר ופעילה טבעונית לזכויות בעלי חיים. זוכת מדליית כסף באולימפיאדת לונדון (2012), שיאנית עולם ברדיפה קבוצתית ל-3000 מטר (2010), 7 פעמים אלופת ארצות הברית ופעמיים אלופת המשחקים הפאן-אמריקאיים.
קריירה ספורטיבית

באוש גדלה בלואיוויל שבקנטקי. בשנות התשעים, עסקה בדוגמנות בניו יורק, לקתה באנורקסיה, צרכה קוקאין וניצבה בפני סכנת חיים כשהגיעה למשקל של 45 ק"ג (גובה 175 ס"מ). בשנת 1998, בגיל 26, החלה לעסוק ברכיבת הרים במסגרת טיפולי החלמה והבריאה לחלוטין. בשנת 2002, הצטרפה לנבחרת הלאומית של ארצות הברית לרכיבת אופניים (אנ'). בשנת 2007 החלה לרכוב במרוץ אופני מסלול, זכתה בשתי אליפויות לאומיות לרכיבה בארצות הברית, ובמדליית ארד במשחקים הפאן-אמריקאיים (אנ'). בשנת 2008, זכתה במדליית הזהב במשחקים הפאן-אמריקאיים. בשנת 2009, זכתה במדליית כסף בגביע העולם במרוץ אופניים (אנ'). בשנת 2010, זכתה באליפות המשחקים הפאן-אמריקאיים (אנ') במסגרתם קבעה שיא עולם חדש במרוץ רדיפה קבוצתית למקצה 3000 מטר עם תוצאת זמן של 3:19.569 דקות. באותה השנה זכתה גם במדליית כסף בגביע העולם במרוץ אופניים (אנ'). בשנת 2011, זכתה במדליית ארד בגביע העולם ובמדליית כסף באליפות העולם במרוץ אופני מסלול ברדיפה קבוצתית ל-3000 מטר (אנ'). בשנת 2012, זכתה במדליית כסף באולימפיאדת לונדון במרוץ 3000 מטר ברדיפה קבוצתית, וקבעה שיא אמריקאי בתוצאת זמן של 3:16.853 דקות. כזוכה בת 39.5, באוש הייתה לספורטאית המבוגרת ביותר בענף מרוץ אופני מסלול לזכות במדליה אולימפית.
פעילות

בשנת 2009 לערך אימצה אורח חיים טבעוני מטעמי מוסר, ומאז עוסקת בפעילות לקידום טבעונות וזכויות בעלי חיים. באוש ייסדה את הארגון Compassion Champs להעלאת מודעות בנושא זה, היא פועלת בארגוני זכויות בעלי חיים נוספים כגון Mercy for Animals (אנ')‏ והליגה ההומאנית (אנ'), מרצה ומשתתפת בקמפיינים בנושא זכויות בעלי חיים. בשנת 2018, השתתפה בסרט הדוקומנטרי Game Changers העוסק בספורטאי עלית טבעונים.
בשנת 2012, נבחרה לשגרירה הלאומית של האגודה הלאומית להפרעות אכילה (אנ'), והיא מרצה בנושא התמודדות עם הפרעות אכילה. בשנת 2015, כיכבה בסרט הדוקומנטרי Personal Gold שעקב אחר ארבע ספורטאיות אנדרדוג אמריקאיות שהפכו לתקווה האמריקאית עבור זכייה במדליה אולימפית.
לאחר שפרשה מספורט תחרותי, החלה לשמש כפרשנית ספורט ב-NBC Sports Network, ובנוסף הקימה עם בעלה את חברת 'Bausch Haus Inc' העוסקת בטכנולוגיית ספורט.
באוש מתגוררת באירוויין שבקליפורניה, נשואה ומגדירה עצמה אל הורית.
הוקרה

2011 - רוכבת האופניים של השנה מטעם נבחרת ארצות הברית.
2014 - אות הוקרה (Wall of Recognition) מטעם עיריית אירווין.
הערות שוליים

1 2  DOTSIE BAUSCH, legacy.usacycling.org
↑  US Cyclist London-Bound After Overcoming Anorexia ,www.voanews.com
↑  Going for the Gold
Dotsie Bausch sees God's hand in Olympic dream, southeastoutlook.org
↑  US women set new team pursuit record, cyclingnews.com
↑  USA CYCLING NATIONAL RECORDS, legacy.usacycling.org
↑  Former Olympians to Air Regional PSA During Closing Ceremonies Urging Athletes to Give Up Milk, adweek.com
↑  Our Mission, compassion-champs.org
↑  Olympic Athletes Disrupt Dairy In Shocking New Commercial, plantbasednews.org
↑   Game Changers First Trailer
↑   Personal Gold - Official Trailer
↑  Dotsie Bausch, linkedin.com
↑  Wall of Recognition, Dotsie Bausch, Distinguished Citizen
גלריית סמלי אפריקה
סמלי שטחים תלויים

| טריטוריה | סמל | מלל על הסמל | ערך על הסמל |
| --- | --- | --- | --- |
| אסנשן |  | אין | סמל אסנשן |
| טריסטן דה קונה |  | OUR FAITH IS OUR STRENGTH באנגלית: באמונתנו כוחנו | סמל טריסטן דה קונה |
| סנט הלנה |  | LOYAL AND UNSHAKABLE באנגלית: נאמן לבלי חת | סמל סנט הלנה |
| סאוטה |  | אין | סמל סאוטה |
| מלייה |  | PRAEFERRE PATRIAM LIBERIS PARENTEM DECET בספרדית: ראוי להעדיף את המדינה על פני המשפחה   NON PLVS VLTRA אין עוד מעבר | סמל מלייה |
| האיים הקנריים |  | OCEANO בספרדית: אוקיינוס | סמל האיים הקנריים |
| מדיירה |  | DAS ILHAS AS MAIS BELAS E LIVRES בפורטוגזית: מבין כל האיים, היפים והחופשיים ביותר | סמל מדיירה |
| מיוט |  | RA HACHIRI בקומורית: אנו דרוכים | סמל מיוט |
| ראוניון |  |  FLOREBO QUOCUMQUE FERAR בלטינית:אני אפרח בכל מקום שאני נטוע   MMM 3,000 בספרות רומיות    RF, קיצור של République française בצרפתית: הרפובליקה הצרפתית | סמל ראוניון |
סמלי מדינות שההכרה בהן מוגבלת

| מדינה | סמל | מלל על הסמל | ערך על הסמל |
| --- | --- | --- | --- |
| סהרה המערבית |  | حرية ديمقراطية وحدة   בערבית: חירות, דמוקרטיה, אחדות | סמל סהרה המערבית |
| סומלילנד |  | بسم الله الرحمٰن الرحيم   בערבית: בשם אלוהים הרחמן והרחום    الله أكبر   האל גדול | סמל סומלילנד |
הערות שוליים

↑  על מנת למנוע בלבול בתרגום השם לשפות שונות, החליטה ממשלת המדינה ב-1985 על השם הצרפתי כשם התקני
↑  ממשלת המדינה החליטה בשנת 2013 על השם הפורטוגזי כשם הרשמי בכל השפות
↑  לסמל אין מעמד רשמי בלוב, אולם הוא מופיע על דרכונים רשמיים של המדינה
↑  גובהו בקירוב של פיטון דה נאז', הר געש בראוניון (גובהו המדויק - 3,069 מטרים)
| סמלי מדינות אפריקה |
| --- | --- | --- |
| מדינות | אוגנדה • אלג'יריה • אנגולה • אסוואטיני • אריתריאה • אתיופיה • בורונדי • בורקינה פאסו • בוטסואנה • בנין • גבון • גאנה • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • מצרים • מרוקו • הרפובליקה המרכז אפריקאית • ניז'ר • ניגריה • נמיביה • סאו טומה ופרינסיפה • סודאן • סומליה • סיישל • סיירה לאון • סנגל • צ'אד • קומורו • קונגו • הרפובליקה הדמוקרטית של קונגו • קמרון • קניה • רואנדה • תוניסיה |  |
| שטחים תלויים | אזוואד • איי מדירה • אסנשן • האיים הקנריים • זנזיבר • טריסטן דה קונה • מיוט • מלייה • סאוטה • סהרה המערבית • סומלילנד • סנט הלנה • ראוניון |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
גונילה ברגסטרום

| --- | --- |

 לידה:  3 ביולי 1942 Johannebergs församling, שוודיה 
 פטירה:  23 באוגוסט 2021 (בגיל 79) Stockholms Gustav Vasa, שוודיה 
 מדינה:  שוודיה 
 שפות היצירה:  שוודית 
 יצירות בולטות:  Alfie Atkins 
 פרסים והוקרה:  איליס קוורום (2012)  Emil Prize (2011)  פרס אסטריד לינדגרן (1981)  פרס אלזה בסקאו (1979)  ליטריס אט ארטיבוס (2019)  בפסקה זו רשומה אחת נוספת שטרם תורגמה 
 
גונילה אליזבט דוקור ברגסטרום (בשוודית: Gunilla Elisabet Dukure Bergström;‏ 3 ביולי 1942 – 23 באוגוסט 2021) הייתה סופרת, עיתונאית ומאיירת שוודית. היא ידועה בעיקר בזכות סדרת ספרי הילדים שלה על הדמות אלפונס אוברג (Alfons Åberg), שכתבה ואיירה.
ספריה תורגמו לשפות רבות, וחלקם עובדו להצגות קולנוע, טלוויזיה ותיאטרון. היא זכתה בפרסים רבים, ביניהם ה-Litteris et Artibus(אנ') היוקרתי.
ביוגרפיה וקריירה

ברגסטרום נולדה בגטבורג, ועברה לסטוקהולם ב-1966 כדי להתחיל בקריירה שלה עיתונאית. היא עבדה בעיתונים השוודיים Aftonbladet ו-Dagens Nyheter. ברגסטרום התחליה את דרכה כסופרת ספרי ילדים ב-1971, ופרסמה את ספרה הראשון בסדרת "אלפונס אוברג" ב-1972.
אלפונס הוא ילד שגר עם אביו במשפחה חד-הורית. מאז פרסמה עשרים וחמישה ספרים בסדרה (נכון לשנת 2007),
 שתורגמו ל-35 שפות ונמכרו בלמעלה מ-8 מיליון עותקים ברחבי העולם. ארבעה מיליון עותקים נמכרו רק בשוודיה. ב-2006 יצא ספרה Alfons och soldatpappan בו-זמנית בשבע שפות שונות; זה מעולם לא קרה בעבר עבור ספר ילדים שוודי.
ברגסטרום כתבה גם ספרי ילדים על דמויות אחרות.
ברגסטרום אמרה שהיא קיבלה את ההשראה לסיפורים שלה מחיי היומיום. היא התעניינה גם בפסיכולוגיה ובהתנהגות אנושית, ושילבה זאת בכמה מספריה. ברגסטרום תיארה את עצמה כאדם בררן בנוגע לכתיבה. היא איירה את ספריה ולעיתים קרובות עבדה עם קולאז'.
ברגסטרום ניהלה חברה משלה, Bok-Makaren, המטפלת ברישיונות לסדרת אלפונס אוברג, שהוענקו להפקות תיאטרון ולבובות, פאזלים ומשחקי מחשב. ברגסטרום העירה כי "אין שום פסול בעשיית מסחר של דברים מפורסמים, אבל אנחנו זהירים במכירת הרישיונות".
החל משנת 2007, ברגסטרום התגוררה בסטוקהולם עם בעלה, ובילו את החורפים שלהם יחד במערב אפריקה. בשנת 2012, היא זכתה ב-Ilis Quorum מטעם ממשלת שוודיה.
ברגסטרום מתה ב-23 באוגוסט 2021, כחודשיים לאחר יום הולדתה ה-79.
ספרים

Mias pappa flyttar (1971)
God natt, Alfons Åberg (לילה טוב, אלפונס, 1972)
Tjuven (1973)
Aja baja, Alfons Åberg (Very Tricky, Alfie Atkins, 1973)
Raska på, Alfons Åberg (אלפונס, נו בוא כבר!, 1975)
Alfons och hemlige Mållgan (אלפונס וחברו הדמיוני מולגן, 1976)
Vem räddar Alfons Åberg? (Who'll Save Alfie Atkins?, 1976)
Listigt Alfons Åberg (You're a Sly One, Alfie Atkins!, 1977)
Alfons och odjuret (Alfie and the Monster UK, Is that a Monster, Alfie Atkins? U.S., 1978)
Ramsor & Tramsor om Bill och Bolla [sv] (1979)
Tokigt & Klokigt, mera rim med Bill och Bolla (1980)
Är du feg, Alfons Åberg? (Are You Chicken, Alfie Atkins, 1981)
Var är bus-Alfons? (What’s Alfie up to Now?, 1982)
Vem spökar Alfons Åberg? (Who's Scaring Alfie Atkins?, 1983)
Lycklige Alfons Åberg (Happy Alfie Atkins, 1984)
Alfons och Milla (You Have a Girlfriend, Alfie Atkins, 1985)
Kalas, Alfons Åberg! (A Party, Alfie Atkins, 1986)
Hokus pokus, Alfons Åberg! (Hocus-Pocus, Alfie Atkins, 1987)
Bara knyt, Alfons! (Just Ty It, Alfie Atkins, 1988)
Vad sa pappa Åberg? (What did Mr. Atkins Say?, 1989)
Alfons egna saker (1990)
Alfons tycker om (1990)
Där går Tjuv-Alfons! (There Goes Alfie the Thief!, 1991)
Milla mitt-i-natten (1991)
Ingen sak sa Milla (1992)
Mera monster, Alfons! (More Monsters, Alfie!, 1992)
Alla möjliga Alfons (1992)
Mera miner med Alfons (1992)
Trall-fonsar. Visor med Alfons Åberg (1992)
Hurra för pappa Åberg! (Three Cheers for Alfie’s Daddy!, 1993)
Milla mitt-i-godiskriget (1993)
Näpp! sa Alfons Åberg ("Not Likely!" Said Alfie Atkins, 1994)
Lösgodis – fickan full (1994)
Lösgodis – en påse till (1994)
Titta – peka Alfons Åberg (1994)
Flyg sa Alfons Åberg ("Fly With Me," Said Alfie Atkins, 1997)
Osynligt med Alfons (Invisible with Alfie, 1998)
Hurra för Alfons Åbergs far (1998)
Hur långt når Alfons Åberg? (How Far Does Alfie Reach?, 2002)
Alfons ABC (2002)
Alfons och soldatpappan (Alfie and the Soldier Daddy, 2006)
Alfons med styrke-säcken (Alfie Atkins with the Magic Sack, 2010)
Skratta lagom! sa pappa Åberg (The Last to Laugh! Said, Alfie’s Dad, 2012)
פרסים והוקרה

כמה מן הפרסים הרבים שלה הם:
1979 – פרס אלזה בסקאו(אנ')
1981 – פרס אסטריד לינדגרן לשנת 1981
1988 – Grammis för ”årets barn”: Alfons Åberg Hokus Pokus
1989 – Wettergrens barnbokollon
1993 – Stockholms stads hederspris
1997 – Bokjuryn: Årets barnbok, kategori 0–6 år (Flyg sa Alfons)
2006 – Schullströmska priset för barn - och ungdomslitteratur
2011 – Emilpriset
2012 – Astrid Lindgrens Värld-stipendiet
2012 – Illis quorum(אנ')
2015 – Stora Ljudbokspriset för Vad sa pappa Åberg?
2015 – Barnens eget trolldiplom, Ekerö kommun
2018 – Kungl. Sällskapet Pro Patrias stora medalj i guld för medborgerliga förtjänster
2019 – Medaljen Litteris et Artibus i guld
2020 – Glada Hudik-teaterns Supporterklubbs pris, Hederskramen till Bosse Östlins minne
2021 – Hederspristagare Göteborg Film Festival Prisma 2021